É ngab sí ndá bod Yúda e ngabi anə́ ḿból bibəgá byábá bí ngábə́, e ngábə́ ńnyie ai Edom a tíege á ńkód ńnǎm yā Sîn, ḿfág yǎ á ńkiɛ́ á zēn Témân. 2Ǹnyie sí yǎ á ńkiɛ́ a tíege á suga máŋ mə́ ńkǔ, a tíege âvɛ̌l yā suga á ńkiɛ́ ósū Négev, 3ǎ ngasigi á ńkiɛ́, á ńkǒl Akrabim, a daŋá Sîn, ǎ ngádúgan bɛ́d ḿfág yǎ Kades Barnéa á ńkiɛ́, a daŋá Hɛtsrôn, ǎ ngabɛ́d á Adar, a yálá ḿfág yǎ Kárkaa, 4ǹnyie ǎ ngadúgan kə́ lod á Atsmôn, ǎ ngakə kúlī á óswē yā Égîptɛn, a kə́ hḿ suan á máŋ. “Ǹnyie wǎn yǎ á ńkiɛ́, ényē nyɔ́lɔ̄”. 5Máŋ mə́ ńkǔ ḿmɔ̄ mə́ ngábə́ ǹnyie ḿfág yǎ ńtólē dzób a kələ kwí âsuan Yórdan. Ǹnyie yǎ âkoé a tíege á wɔ́[1] máŋ a kələ kwí âsuán Yórdan. 6Ǹnyie a bɛ́də́ á Bet ­Hogla, a lodo Bet Araba âkoé, a dúgán bɛ́d ákɔ̄g Bohân, mɔ́n Rúben. 7Ǹnyie ǎ ngabɛ́d á Devir, a tíege á ḿbīgīlí yā Akor, a kilan âkoé, ḿfág yǎ Gilgal yǎ á nə̄ ńkǒl Adumim á yād, óswé á ńkiɛ́. Ǹnyie a lodo á mə̄ndím mə́ Ein Shɛmesh, a kələ suan á Ein Rogel. 8Ǎ ngadúgan bɛ́d á ḿbībíŋ yā Ben Hinom ósə, a sɔ̂ ḿfág yǎ á ńkiɛ́ âvɛ̌l Yebusít, -nálā tē ó nə nâ Yērúzalɛm-, ǎ ngabɛ́d ôbobǒn ǹkǒl yā watsíg ḿbībíŋ yā Hinom ḿfág yǎ ńyīmbī dzób á suga sí yǎ ḿbōmbō Refaít âkoé. 9A tíege á ńkǒl, ǹnyie ǎ ngakilan ḿfág yǎ etám mə̄ndím yā Neftoah, ǎ ngakə ḿfág yǎ bə̄tísɔn yā ńkǒl Efrôn, a kilan ḿfág yǎ Baalá, -nálā tē ó nə nâ Kiryat Yéarim. 10A tíege á Baala hálā ǹnyie ǎ ngasigi á ńyīmbī dzób ḿfág yǎ ńkǒl Séîr, ǎ ngákə á kɔmɔlɔ ǹkǒl Yéarim, ḿfág yǎ âkoé -nálā tē ó nə nâ Kesalôn, ǎ ngasigi á Bet ­Shɛmesh, a daŋá Timna; 11ǎ ngákə suan âvɛ̌l Ekrôn, ḿfág yǎ âkoé, a kilán ḿfág yǎ Shikarôn, ǎ ngákə ai ǹkǒl Baala ósə, a kə́ suan á Yevnêl, máŋ ḿmɔ́ mə́ ngábə́ suga ǹnyie. 12Ǹnyie yǎ ńyīmbī dzób á ngābə́ máŋ mə́ńnén ai ngɔ̄dɔ́ dzīé. Bəǹnyie bə́sə̄ yā sí bɔ́n bə́ Yúda á bālá, anə́ ḿból bibəgá bí ngábə́.